**D I S P O Z I Ţ I A**

#### **nr. 271 din 29 iunie 2022**

**privind** **aprobarea Planului de integritate al Consiliului Județean Cluj**

Președintele Consiliului Județean Cluj,

Având în vedere Referatul nr. 25.797/28.06.2022 privind aprobarea Planului de integritate al Consiliului Județean Cluj;

Luând în considerare:

* Dispoziția Președintelui Consiliului Județean Cluj nr. 988/2017 privind aprobarea Planului de integritate pentru implementarea, la nivelul Consiliului Județean Cluj, în perioada 2017-2020, a Strategiei nationale anticorupție;
* Dispoziția Președintelui Consiliului Județean Cluj nr 449/2018 privind stabilirea unor măsuri pentru implementarea şi dezvoltarea Sistemului de control intern managerial la nivelul aparatului de specialitate al Consiliului Judeţean Cluj, cu modificările și completările ulterioare;
* Dispoziția Președintelui Consiliului Județean Cluj nr. 14/2022 privind aprobarea Programului de dezvoltare a sistemului de control intern managerial în cadrul Consiliului Județean Cluj pentru anul 2022;
* Dispoziția Președintelui Consiliului Județean Cluj nr. 65/2022 privind asumarea agendei de integritate organizațională în coordonatele Strategiei Naționale Anticorupție 2021-2025;

În conformitate cu dispozițiile:

* + art. 6-13, art.75, art. 101, art.107, art.170-171, art.173-174, art.190, art.191 alin. (6) lit.e), art.220, art.223-230, art. 368, art.373, art.430-437, art.440, art.445, art.447, art.451, art.460-463, art.538, art.544, art.549-550, art.558 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
	+ Hotărârii Guvernului nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia;
	+ Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
	+ Ordinul Ministrului Justiţiei nr. 2046/C/12.05.2022 privind aprobarea Metodologiei de monitorizare a implementării Strategiei naţionale anticorupţie 2021-2025

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se aprobă Planul de integritate al Consiliului Județean Cluj, cuprins în **Anexa** care face parte integrantă din prezenta dispoziție.

**Art. 2.** **(1)** Se desemnează, în calitate de coordonar al implementării Planului de integritate, Comisia pentru monitorizarea, coordonarea şi îndrumarea metodologică a implementării şi dezvoltării Sistemului de control intern managerial la nivelul aparatului de specialitate al Consiliului Judeţean Cluj.

**(2)** Se desemnează, în calitate de persoană de contact, doamna Gabriela Moldovan, secretar al Comisiei pentru monitorizarea, coordonarea şi îndrumarea metodologică a implementării şi dezvoltării Sistemului de control intern managerial la nivelul aparatului de specialitate al Consiliului Judeţean Cluj.

**Art.3. (1)** Prezenta dispoziție se comunică, prin poșta electronică, personalului din Consiliul Județean Cluj, organismelor prestatoare de servicii publice din subordinea/de sub autoritatea Consiliului Județean Cluj şi Prefectului Judeţului Cluj şi se aduce la cunoştinţă publică prin publicarea pe pagina de internet „www.cjcluj.ro".

**(2)** Planul de integritate se publică pe site-ul Consiliului Județean Cluj și la secțiunea Etică și anticorupție.

  **PRESEDINTE CONTRASEMNEAZĂ :**

Alin Tișe **SECRETAR GENERAL AL JUDEŢULUI**

Simona Gaci